बावैसो सिगां BPF राजखान्थि दोलोआ मिथिहोदोंमोनदि,फैगौ पन्चायतनि बिसायखथिआव उदांयैनो एबा हारसिङैनो बाहागो लागोन,जाय जायगाफोराव दोलोनि गोख्रों मावथिफोर दं आरो इसेल' मावथि सोद्रोमाफोर थानाय जायगाफोराव गुबुन गोरोबथा जानाय दोलोफोरखौ हेफाजाब होगोन ।बिटिचीनि गाहाय हाग्रामा महिलारि बिथांआ रबिबाराव दरं जिल्लानि कालायगांव लेजिसलेटिव बियाबनि बेन्दोंआव थानाय थेगाबारि गामिआव जानाय दोलोनि मावथिफोरनि सावराय मेलाव नुजाथियो ।महिलारि बिथांआ मेल जथुमायाव बाहागो लानानै बिबुंथिनि गेजेरजों नागारा धोल दामनायबादि पन्चायत बिसायखथिनि थाखाय दुंहाव बार लाबोनानै होयो ।